61.280 kroner er mange penge. Så meget har en arbejdsskadet fået tilkendt af Arbejdsskadestyrelsen for varigt mén. Men han var tæt på at gå glip af at få beløbet til rådighed. Forsikringsselskabet sendte nemlig pengene til et forkert pengeinstitut. Her havde den arbejdsskadede gæld i forvejen. Sparekassen skyndte sig at inddrage beløbet som afdrag. Uden at spørge manden, om det var okay. Ifølge Pengeinstitutankenævnet burde sparekassen have indset, at overførslen beroede på en fejl. Derfor måtte de ikke modregne. Sparekassen skal derfor overføre pengene til det korrekte pengeinstitut. De ansvarlige i Sparekassen Vendsyssel har ikke haft mulighed for at finde sagen frem. Derfor kan de heller ikke oplyse, om de vil efterleve ankenævnets afgørelse.

Referat:
Forsikringsselskab sendte større erstatningsbeløb til forkert pengeinstitut. Her blev pengene inddraget til at afvikle gæld. Men den går ikke, siger Pengeinstitutankenævnet. Det skriver Fagbladet 3F.